
Der er altid en vanskelig Sag at røre ved 
en Afdøds Memoirer, de Døde have som be- 
kjendt altid Ret. Jeg skulde ogsaa have ladet 
Fru Heibergs Erindringer gaa upaatalte hen, 
dersom hun ikke i tredie Del af sin Bog havde 
rettet en ganske usand og ufortjent Beskyld- 
ning mod min Hustrus og min Færd over- 
for hendes Mand under hans Direktorat. Det 
er heldigt, at hendes Bog er kommen saa be- 
tids, at jeg endnu selv kan forsvare mig. Jeg 
skal saa kort som muligt rette Fru Heibergs 
Hukommelsesfejl og fortælle de forskjellige 
Fakta, saaledes som de ere. Min Hukommelse 
er nemlig trods mine 85 Aar ganske usvæk- 
ket; jeg har Intet glemt af hvad der vedrørte 
min Virksomhed ved Theatret, eller hvad dér 
passerede af Interesse. Jeg maa paa Forhaand 


overfor Læsere, som ikke kende mig, og som 
fad 

ikke have” seet mig spille Comedie, fremhæve, 
at min Kunst, min Pligt mod den og mod 
det, som jeg betragtede som hørende til min 
kunstneriske Virksomhed, altsaa ogsaa min 
Theatertjeneste og Forholdet til Theatrets Be- 
styrelse, altid har været det Første for mig, 
og at jeg heri aldrig har ladet mig paavirke 
af smaalige, personlige Hensyn. Jeg fandt 
mig længere end de fleste af de betydeligere 
Skuespillere i Heibergs Direktorat og har kun 
én Gang, hvorom jeg senere skal fortælle, 
været hos Cultusminister Hall. 

Beviser for at mine Forklaringer ere de 
rigtige, kunne vanskeligt skaffes, mange af mine 
Kammerater fra den Tid ere døde, og Sort 
paa Hvidt findes sjeldent i den Slags Sager; 
dog for nogle Beskyldningers Vedkommende 
kan jeg, som man vil see, skaffe Beviser og 
hvad de andre Oplysninger angaae, da maa 
jeg haabe, at man vil tro mig paa mit Ord. 


Jeg vil begynde med en ren Bagatel, og 
omtaler den kun for at vise, at Fru Hei- 


5 

bergs Hukommelse, i Smaat som i Stort, 
ikke er aldeles paalidelig. Hun omtaler 
(Side 34) Festen for Oehlenschlåger paa hans 
Toaarige Fødselsdag paa Skydebanen og for- 
tæller, at jeg sad hos Nielsen, da han gjorde 
Skandale, at jeg løb ud efter ham og at jeg 
fulgte ham hjem. Jeg sad paa samme Side 
af Bordet som Heiberg omtrent skraas for 
Nielsen; jeg løb ikke ud efter ham, og jeg 
fulgte ham ikke hjem. Den hele Historie, 
som Fruen fortæller ret livligt og morsomt, 
foregik s/et ikke ved denne Fest; den passerede 
paa Enighedsværn ved Festen den 28de Mai, 
hvor Nielsen, trods hans Kones indstændige 
Bøn, talte og — var uheldig. 

Ved samme Lejlighed bør jeg underrette 
om, at den Replik af »Nei«, som Fru Hei- 
berg (Side 96) skriver, at jeg anvendte saa 
»komisk« den Aften Høedt spillede Hammer, 
aldeles ikke findes i »Nej«. Fruen burde have 
læst sin Mands udmærket nydelige og gra- 
cieuse, lille Vaudeville igjennem, hun burde 
ikke ganske have stolet paa sin Hukommelse. 

Fremdeles skriver Fruen (Side 40), at en 
Dame engang i 1848 ytrede til hende, at hun 
egentlig burde spille »Den Vægelsindede«. Hun 
læser nu Stykket igjennem, fatter Interesse 
baade for det og for Rollen, faaer stor Lyst 
til at spille den, indstuderer den i al Hem- 
melighed, henvender sig, da hun er færdig 
med den, til Collin og foreslaar ham at lade 
det opføre, da hun gjerne vil have Stykket 
frem og har Lyst til at spille Hovedrollen. 
Collin bliver fornøiet og svarer: »nei, det var 
jo prægtigt! Jeg skal strax gjøre Anstalter til 
at besætte de andre Roller; og da disse ikke 
ere store, kan det jo snart komme til Op- 
førelse«. En Maaned gaaer, uden at hun hører 
noget fra Collin om »Den Vægelsindede«. En 
Aften paa Theatret spørger hun ham da, og 
han svarer forlegen: »Ak, min kjære Hanne, 
Du kjender ligesaa godt som jeg al den Mod- 
stand og Vrøvl, man har ved ethvert Skridt, 
man vil gjøre. Jeg vil da sige Dig, at da jeg 
efter dit Tilbud talte med Phister om at op- 
føre dette Holbergske Stykke, blev han meget 

heftig og sagde, »at hvis Theatret tænkte paa 
at opføre »Den Vægelsindede«, da skulde han 
dog troe, at hans Kone, hvis Fag det var at 
spille i de Holbergske Comedier, var den 
Nærmeste til at udføre denne Hovedrolle«. 
»Da jeg nu ikke troer«, vedblev Collin, »at 
Rollen i hendes Hænder .vil føre til Noget, 
har jeg opgivet den hele Plan«. »Nu vel,« 
svarede jeg, »det er jo meget muligt, at hun, 
der er vant til at spille i Holbergs Comedier, 
kan faae Syn paa denne eiendommelige Op- 
gave, og spille den bedre end jeg; thi, sandt 
at sige, er jeg dog ængstelig for at paatage 
mig dette Vovestykke; vis paa, at det vil lyk- 
kes mig, kan jeg naturligvis ikke være, og 
jeg forsikkrer Dem, at jeg ordentlig føler mig 
lettet ved Tanken om, at denne Byrde er 
taget fra mig. Men Stykket, saavel som Mu- 
ligheden af, at det vil tiltale Publikum, inter- 
esserer mig nu engang. Lad da hende spille 
Rollen, og det skal more mig at see, hvad 
hun kan bringe ud af den«. Collin blev øien- 
synlig let om Hjertet ved at høre mig tale 

saaledes, og sagde: »Ja, baade Phister og hans 
Kone ville jo blive glade, naar jeg anmoder 
dem herom, Hvis du altsaa synes saa, vil 
jeg da gjøre dette.« — Nu gaaer Maaneder, 
hun hører ikke det Mindste om »Den Vægel- 
sindede«; endelig spørger hun atter Collin. 
»Ak«, svarede han, »Vrøvl og atter Vrøvl. 
Nu erklærer baade Phister og hans Kone, 
efter at have læst Stykket atter og atter igjen- 
nem, med Tanke om, hvorledes det skulde 
være muligt at bringe Noget ud af denne 
besynderlige Rolle, at de begge ere komne 
til den Overbevisning, at den ikke lader sig 
udføre med mindste Haab om at tiltale Publi- 
kum, og, tilføjede Phister, dette Stykke har jo 
aldrig kunnet. finde Indgang, paa Grund af 
denne Charakteers ufuldstændige Behandling 
fra Holbergs Side; og det uagtet de første 
Talenter i Aarenes Løb have forsøgt sig i 
Rollen, og det Samme vil blive Tilfældet, 
naar Fru Heiberg spiller den, thi den lader 
sig ikke spille. Hvad min Kone angaaer, da 
beder hun sig fritaget for et saa utaknemligt 

Arbeide«. — Da min Hustru altsaa efter Fruens 
Beretning, havde afgivet Rollen, mener hun, 
med den Art af Ydmyghed, der var særegen 
for hendes Natur og som er den røde Traad 
gjennem hele hendes Bog, at nu kan hun 
have Lov til at spille den. Hun siger det 
til Collin, som bliver glad og lover at uddele 
Rollerne. » Men see!« siger Fruen (Side 50): 
»Rollerne bleve »vel« uddelte, men Stykket 
kom aldrig til Opførelse«. — Hvorledes gik 
dette nu til? Ganske simpelt, fordi Rollerne 
ikke bleve uddelte paa den Tid. I mine Bøger 
staaer, at Rollerne til »Den Vægelsindede« 
bleve uddelte i December 1849. Ved nu at 
conferere med det kongelige Theaters Jour- 
naler finder jeg, at disse stemme fuldkom- 


ment overens med mine Optegnelser. Kjends- 
gjerningen er da den, at Rollerne ikke bleve 
uddelte under Collin i 1848, som Fruen siger; 
men i den fjerde Maaned af hendes Mands 
første Saison. Naar Fruen skriver om Collin, 
at han vistnok er bleven træt af Modstanden it 
og har opgivet hele Planen, da maa det fore- | 

komme mig, som det maa forekomme En- 
hver, der kjendte Collin, ganske absurd. Han 
vilde ikke have opgivet en Plan, undfanget 
af Fru Heiberg, som han satte saa stor Pris 
paa, og fuldt ud billiget af ham selv, fordi 
jeg blev »heftig« og gjorde ham Modstand. 
Collin var en elskværdig og en human Chef; 
men han var tillige en bestemt Mand, og her 
vilde han desuden have havt Ret, dersom han 
havde sagt til mig, at mine Fordringer vare 
uberettigede, og at han ikke troede, at min 
Hustru kunde gjøre Noget ud af »Lucretias« 
Rolle. Selvfølgelig har hverken min Hustru 
eller jeg et Øieblik tænkt paa denne Rolle for 
hende; min Hustru var jo selvskreven til Per- 
nillerollerne hos Holberg, og da der i .»Den 
Vægelsindede« er en Pernille, som hun ogsaa 
i 1850 spillede og spillede udmærket, saa 
kunde vi ikke tænke paa »Lucretia«, som slet 
ikke ligger for hendes Talent, og som hun 
ikke kunde have spillet. Jeg har altid havt 
et skarpt Blik for hendes saavelsom for mine 
egne Evner; jeg vidste straks og sikkert, hvad 

vi kunde og hvad vi ikke kunde præstere. 
Dog den bedste Grund, hvorfor vi ikke kunne 
have tænkt hverken paa den ene eller paa 
den anden Rolle i Stykket, er den, at vi ikke 
have hørt et Ord om »Den Vægelsindede« i Ge- 
heimeraad Collins Tid. Collin har overhovedet 
kun en eneste Gang talt med min Hustru og 
mig om Roller; det var, da et anonymt Stykke 
»Herr Rasmussen«, efter Sigende af H. C. 
Andersen, var blevet antaget til Opførelse. 
Da alle de Rollehavende, efter Læseprøven, 
bade sig fritagne for at spille i et Stykke, 
hvis Skjæbne de kunde forudse, bad Collin 
Enhver af os, som en personlig Tjeneste mod 
ham, at udføre vore Roller, hvilket vi selv- 
følgelig gjorde. Jeg troer, at Stykket kun gik 
en eneste Gang. 


Vi komme nu til den interessante Høedt- 
Periode; det hedder (Side 87): »Phister, der 
ligesom Puk i Shakespeares »Sommernats- 
drøm«, aldrig var gladere end, naar Alt var i 
stærkt Røre, slog med ind i denne Tone, 

uagtet han baade til Heiberg og mig var fuld 
af vittige, ironiske Indfald over den unge 
Herkules, der truede med at omstyrte alle 
Skranker.« Jeg var sandelig ikke glad over 
det Ny, hverken ved Theatret eller udenfor det; 
og med Hensyn til det Røre, Fruen omtaler, 
som frembragt af Høedt, da er det min Over- 
bevisning, at det er et Syn paa Sagerne den- 
gang, som senere Tiders Ærgrelser og Mod- 
stand har udviklet i hendes Fantasi. I de 
første Saisoner af Høedts Theatertid gik jo 
Alt fortræffeligt! Han kom godt ud af det 
med sin Direktør, var endog inviteret i hans 
Hus, ja, selve Fruen beundrede, og med Rette, 
hans fuldfærdige »Hamlet«. Med Personalet 
gik det ogsaa særdeles godt, Høedt var Sjælen 
i vor lille Forening »Det gode Sindelag«. Da 
Alt saaledes. gik roligt og fredeligt, havde 
»Puk« Intet at gjøre, og »Puk« forholdt sig 
desaarsag ogsaa ganske rolig og fredelig. Se- 
nere skriver Fruen (Side 169): »I Klyngen 
stod af og til Phister ogsaa tilsyneladende med 
Beundring; men han kunde dog ikke afholde 

sig fra nu og da at hugge ind med en Be- 
mærkning i modsat Retning, der ofte var saa 
bidende vittig, at Alle uimodstaaeligt brast i 
Latter, saa at Høedt ikke vidste, om han. var 
kjøbt eller solgt, som man siger. Men pludse- 
lig slog han da atter om i modsat Retning, 
hvilket saa atter gjorde Høedt tryg. Paa den 
Maade blev Phister Medlem' af begge Leire, 
for Alle og mod Alle; ja, hvad der var det 
Beundringsværdigste, ogsaa af den tredie Leir, 
der bestod af Direktøren og Theatrets øvrige 
Embedsmænd«. — Det er muligt, at jeg har 
været vittig; sikkert er det, at jeg undertiden 
kunde more mig lidt over Høedt, der i sin 
Begejstring. troede, at han kunde storme selve 
Himmelen med sit Talent og sin Ungdom. 
Jeg gamle Skuespiller, jeg havde dengang 
været ved Theatret som Skuespiller i over 30 
Aar, jeg vidste, hvor langt man kunde naa 
paa den Maade, og at jeg ironiserede lidt over 
Høedt, hvem jeg dengang og til hans Død 
holdt særdeles meget af som Menneske og 
satte stor Pris paa som Kunstner, "det vil let 

kunne forstaaes og tilgives. — At jeg stod i 
begge eller i tre Leire, det er derimod ganske 
usandt. Jeg taug sikkert nok ikke, naar No- 
get mishagede mig i alle de ubehagelige For- 
hold, som denne Theaterstrid førte os ind i; 
men neppe nogen Anden end Fru Heiberg 
vilde have sporet en Bestræbelse for at holde 
mig gode Venner med alle Parter. Hvad 
Fruen siger (Side 170) om Heibergs Følelser 
for mig, er mig selvfølgelig en Ære, og, naar 
hun samtidigt taler om mine Følelser overfor 
Heiberg som Digter, da taler hun ganske ud 
af mit Hjerte. Jeg elskede, beundrede og for- 
stod Heiberg som Forfatter, men jeg tilstaaer 
— at jeg hverken elskede eller beundrede 
ham som Theaterdirektør. Grunden hertil 
ligger aaben for Alle, som huske den Tid, og 
som ikke med Villie lukke Øinene for hans 
Feil i denne hans Virksomhed. /eg, saavel- 
som næsten alle de betydeligere Skuespillere 
vare misfornøjede med hans Bestyrelse, men 
jeg blev under hans 7 Aar lange Direktorat, 
og jeg adlød ham, saa længe han var min 

Chef. Den daværende Theatersekretær har 
flere Aar efter erklæret, at jeg var den Skue- 
spiller, som ogsaa i disse syv Aar lydigst ind- 
ordnede sig under Reglementet, og at jeg var 
den, han helst vilde have at gjøre med i Tje- 
nestesager. Jeg kan jo ikke vide, om Hei- 
berg selv i disse mine Bestræbelser for at op- 
fylde min Pligt, skulde have seet et Vidnes- 
byrd om den Enthusiasme overfor hans Direk- 
torat, som Fru Heiberg sigter mig for ved 
passende Leilighed at have lagt for Dagen; 
men sandsynligt forekommer saadant mig ikke 
at være. Heiberg selv vilde sikkert have vidst 
at undgaae en saadan Mistydning. Naar allige- 
vel hans Hustru har fundet det passende at 
beskylde mig for Øientjeneri ligeoverfor ham 
som Theatrets Direktør, da wødes jeg til at 
stemple dette som slet og ret Usandhed. 


Da Fru Heiberg drager saa mange Smaa- 
ting frem, ogsaa fra hendes Ophold i Marien- 
bad 1854, undrer det- mig, at hun ikke har 
ét Ord tilovers for vort muntre og behage- 

lige Samliv "der. Hun, Anton Pætges, Etats- 
raad Dahl, saavidt jeg veed Justitiarius i Vi- 
borg Overret, og jeg vare dagligt sammen, 
gjorde Udflugter sammen og morede os paa 
bedste Maade. Da jeg reiste hjem, jeg tog 
derfra lidt tidligere end hun, gav hun mig en 
Foræring med til Heiberg, som hun bad mig 
selv bringe ham, hvilket jeg naturligvis med 
Fornøielse gjorde. Han modtog mig over- 
ordenlig venligt, takkede mig hjerteligt for 
nogle Smaatjenester, jeg havde havt Leilig- 
hed til at vise hans Kone dernede, og fortalte 
mig, at hun havde skrevet til ham, at for ret 
at lære mig at kjende og for ret at komme 
til at skjønne paa mig maatte man være 3 å4 
Uger sammen med mig i Marienbad. Han 
inviterede mig til Middag en af de følgende 
Dage sammen med Ferdinand Rottbøll, og vi 
endte den varme Sommeraften med at kjøre 
ud paa Nørrebro for at se den store Vand- 
lilie, som netop dengang var i Blomst. Vi 
skiltes som særdeles gode Venner; men Ven- 
skabet skulde desværre ikke vare længe. 

Jeg kommer nu til Fru Heibergs værste 
Beskyldning imod mig, nemlig min Andel i 
Bruddet med Heiberg. Hun fortæller (Side 
204), at jeg en Dag er gaaet til Heiberg i 
Direktionsværelset, for »indstændigt« at bede 
ham om at lade Frøken Benedictsen synge "»Ro- 
ses« Parti i »Sovedrikken«, som dengang 
skulde opføres. Jeg skulde have endt min 
Anmodning til ham saaledes: »Som Saft har 
jeg mest at gjøre med hende i Stykket; hun 
er ung, munter og vil udføre Rollen med 
Liv, og hvad Syngepartiet angaaer, ligger det 
ikke over hendes Kræfter. Føj mig heri, jeg 
beder Dem!« — For at føje mig skal Heiberg 
efter Fruens Referat have tildelt Frøkenen 
Partiet. Hun fortæller nu videre, at Heiberg 
nok mærkede, at Personalet var misfornøjet 
med denne Besættelse af Rollen; men det 
brød han sig ikke om, da de for det meste 
vare misfornøjede med den Slags Bestem- 
melser.. Dog, en Aften kommer Rosenkilde 
og siger ham, at de alle vare rasende over, 
at Frøken Benedictsen skulde have dette Parti, 

og navnlig skulde jeg være slem, den værste 
af Alle, til at »latterliggjøre denne Bestem- 
melse«. Heiberg beder Frøkenen, om hun 
vil afgive Partiet, hvilket hun ogsaa med 
grædende Taarer gjør, og nu skulde det komme 
til et Opgjør med mig, Efter Fruens Beret- 
ning er han gaaet ind i Foyeren og har der 
i Personalets Nærværelse tiltalt mig saa slemt, 
at jeg stod som en »Synder«, der gjorde 
nogle »forvirrede« Forsøg paa at modsige 
ham. Han skal, efter nogle pikante Repliker, 
have forladt Foyeren overladende mig i min 
»Situation« mellem mine Kammerater. 

Inden jeg fortæller, hvorledes Historien i 
Virkeligheden hænger sammen, skal jeg rette 
en af Fru Heibergs sædvanlige Hukommelses- 
fell, Hun taler stadig om »Roses« Parti i 
»Sovedrikken«. Der har slet ikke været Tale 
om »Roses« Parti, det var »Abelones«, Møller- 
konens Parti, som Heiberg havde tildelt Frø- 
ken Benedictsen, hendes Navn staar endnu i 
hendes Parti, som findes paa Theatret. Det, 
at Rollen blev hende tildelt, gik til paa føl- 

gende Maade. En Aften kommer Heiberg til 
mig paa Theatret og siger mig, at han vil 
have »Sovedrikken« frem. Det glæder mig, 
og jeg siger ham det. »Ja«, sagde han, »men 
De kan ikke beholde »Brauses« Parti længere«. 
»Nei«, indrømmede jeg, »det kan der selv- 
følgelig ikke være Tale om; Theatret har nu 
en Sanger, Schram, der baade kan synge og 
spille det«. »Naa«, svarede han, »det glæder 
mig, at De tager det paa den Maade; thi De 
skal have »Saft's« Rolle«. Jeg bad mig nu 
fritaget for dette Parti, som Ryge havde spillet 
saa mesterligt, og det var endnu ikke saa 
længe siden, at man kunde have glemt hans 
Fremstilling, ja, man saa mange Steder, hvor 
man kom, en udmærket lille Figur, forestil- 
lende Ryge som Saft, strikkende paa den lange 
Strømpe. Heiberg sagde da, at saa var han 
nødt til at indrykke i Bladene, at han ikke 
kunde opføre »Sovedrikken«, fordi jeg næg- 
tede at spille den Rolle, som var mig tildelt. 
Herpaa svarede jeg ham, at da jeg mærkede, 


at jeg skulde have Ubehageligheder i begge 
; z: 

Tilfælde, saa vilde jeg dog foretrække at spille 
Rollen. Han fortalte mig nu, hvorledes han 
vilde besætte de andre Roller, ogsaa Elsker- 
indernes, men nævnede. ikke Frøken Bene- 
dictsens Navn. Jeg sagde da: »men Møller- 
konen, hvem skal da synge hendes Parti ?« 
»Ja, Møllerkonen«, sagde han, »hende havde 
jeg” rent glemt; men hendes Parti kan jo 
Frøken Benedictsen synge«. Mit Svar bestod 
i et eneste Ord, et langtrukkent »naa«, hvor- 
paa jeg hilste ham og gik. Dagen efter kom 
Fru Heiberg til mig paa Theatret og spurgte 
mig, om jeg havde sagt til Heiberg, at Frøken 
Benedictsen kunde synge Møllerkonens Parti 
i»Sovedrikken«. Jeg svarede: »Nej,; det kunde 
aldrig falde mig ind«, men — saaledes som 
jeg nu dengang var, kunde jeg ikke bare mig 
for at tilføje: »Hun har forresten én Betingelse 
for det rent Ydre af Rollen, som ingen af 
hendes Forgjængerinder har havt; De husker 
jo nok, at Mølleren synger om Barnet: 


»Og var det ikke min Næse, ha ha, 
Hvor skulde saa Knægten faaet Næse fra.« 

| (Denne lille iøvrigt meget nette Person 
| havde nemlig en ganske forsvindende Næse.) 
' Fru Heiberg, der ikke lod til at have samme 
| Interesse for Frøkenen som Etatsraaden, lo, 
idet hun slog Hænderne sammen og sagde: 
»det er morsomt, det skal jeg sige til Hei- 
berg«. — Et Par Aftener efter kommer Hei- 
berg, ganske som Fruen fortæller, ind i 
Foyeren, hvor jeg stod med flere af mine. 
Medspillende; Forspillet var allerede begyndt. 
Da Heiberg saa mig, foer han hen imod mig 
med Forbittrelse i hver Mine og raabte: »Det 
gjør mig ondt, at jeg ikke kan opfylde Deres 
Ønske med Hensyn til at lade Frøken Bene- 
dictsen synge i »Sovedrikken«; hun har i 
Aften afgivet sit Parti, fordi hun ikke kan 
synge det.« Jeg saa lidt forbauset paa ham 
og svarede da: »Jeg er ikke saa lykkelig at 
forstaae Etatsraaden«. Endnu hæftigere sva- 
rede Heiberg: »Jeg siger, at jeg ikke kan op- 
fylde Deres Ønske med Hensyn til Frøken 
Benedictsen«. Nu var jeg imidlertid ogsaa 


bleven vred, og jeg svarede ham med tem- 

melig høi Stemme: »Mit Ønske! Hr. Etats- 
raaden maa huske feil; jeg har intet Ønske 
hverken /os eller for Frøken Benedictsen. 
Det gjør mig ondt for Dem, Hr. Etatsraad, 
De husker daarligt i Aften«. Heiberg styrtede 
rasende ud af Foyeren, idet han raabte: »Dette 
er uforskammet«, De andre Skuespillere havde, 
da de hørte, vi bleve høirøstede, ganske stil- 
færdigt, den ene efter den anden, forladt 
Foyeren; kun Ferslew blev tilbage og jeg. 
Jeg stod ikke som en »Synder« og allermindst 
som en »forvirret« Synder, dertil har jeg 
aldrig været anlagt. Mellem første og anden 
Akt gik jeg ned paa Theatret, hvor jeg saae 
Heiberg staae i meget livlig Samtale med Over- 
skou. Saa snart han fik Øie paa mig, kom han 
hurtigt hen til mig og sagde: »Det er ufor- 
skammet af Dem« — længere kom han ikke; 
thi jeg afbrød ham med disse Ord: » Vil De 
lade mig have Fred her paa Theatret, ellers 


gaar jeg op, klæder mig om og spiller ikke. 
Jeg kan med Sandhed sige, at jeg ikke kan 
faa Ro til at udføre min Rolle for min Direk- 

teur.« Overskou fik ham nu under Armen 
og trak ham med sig. — Den Finhed, den 
Noblesse og den Humanitet, som Fru Heiberg 
taler saa meget om, som værende et Moment 
i Heibergs Character, og som skal være bleven 
følt, saavel af Theaterpersonalet som ogsaa af 
hans Nærmeste, den kunde jeg ogsaa tale med 
om; men jeg skal indskrænke mig til at hen- 
vise til H, Schwanenfligels Bog »Peter An- 
dreas Heiberg«; man faaer der i hans Forhold 
til Faderen et godt Indblik i Johan Ludvig 
Heibergs Naturel. 

Fru Heiberg siger (Side 211), at Hall havde 
et aabent Øre for de daglige Rapporter fra 
Høedt og Phister. Jeg er kun en Gang 
kommet til at tale med. Hall om Theater- 
sagen; det var nogen Tid efter at Wiehe og 
Høedt havde taget og faaet deres Afsked. Da 
jeg traadte ind til ham, kom han mig venligt 
og smilende imøde. »Naa,« sagde han, »De 
kommer vel ogsaa for at begjære Deres Afsked ?« 
— »Ja, Deres Excellence, naar jeg kan faae den 
med Pension, saa vil jeg naturligvis gjerne 

have den«. — »Det kan jeg ikke indsee, at 
der kan være noget i Veien for; De behøver 
blot at lægge Deres Haand i min og sige, at 
De af Helbredshensyn ikke kan spille Komedie 
længere«. »Det kan jeg ikke sige, det vilde 
være Løgn; thi jeg er fuldkommen rask.« 
Hall blev nu alvorlig og svarede mig: »Lov 
mig, at De vil gjøre Deres Pligt paa Theatret 
som hidtil, saa giver ;er Dem mit Ord paa, 
at De til næste Saison skal have Deres Kam- 
merater tilbage.« Jeg gjorde, som han ønskede, 
og han holdt sit Ord. 

Fru Heiberg meddeler (Side 252), at min 
Hustru og jeg i Saisonen 1855—56 bleve over- 
faldne af et saa skrøbeligt Helbred, at vi kun 
kunde gjøre »betinget« Tjeneste. Ved at se 
mine Bøger igjennem finder jeg, at min Hustru 
spillede 58 og jeg 150 Roller i denne Saison. 
Jeg spillede i 


Regimentets Datter 6 Gange 
Farinelli II — 
Den Stundesløse 6 — 


Nej Sager 


Sovedrikken 2 Gange 


Scapins Skalkestykker 
Østergade og Vestergade 


- Michel Perrin 


Jean de France 


7 

2 
Barberen i Sevilla 4 — 

4 

3 


Apotheker og Doktor 4 — 

Disse ere alle store og anstrængende Rol- 
ler; foruden dem havde jeg en Mængde mindre 
Opgaver, som jeg ogsaa udførte. For et 
Menneske med skrøbeligt Helbred synes dette 
at være ganske respectabelt! Min Hustru og 
jeg have aldrig klaget over vort Helbred; vi 
have, hvad Theatrets Journaler vise, kun været 
sygemeldte et Par Dage ad Gangen i denne 
Saison indtil Begyndelsen af Mai. Herom 
senere. 

Naar Fru Heiberg (Side 256) siger, at jeg 
»ærgrede« mig over, at det kgl. Theater ikke 
stod tomt i denne Saison, da er det en Fan- 
tasi af Fruen, som saa meget andet. Selv om 
jeg ikke af æsthetiske og kunstneriske Hen- 
syn selvfølgelig maatte ønske Tilskuerpladsen 

fyldt, saa var der en rent materiel Grund til, 
at jeg, og forresten vi Alle, ønskede fuldt 
eller idetmindste godt Hus, naar vi spillede; 
det var vor Feu, den beregnes jo efter Ind- 
tægten. 

Naar Fruen siger, at jeg var »paa Kant« 
med mine Kammerater ved Hoftheatret, da 
er dette ogsaa en Fantasi. Jeg var a/ldrig 
»paa Kant« med Wiehe og Høedt i de mange 
Aar, vi arbeidede sammen, og de have ikke 
kunnet tro eller mene, at jeg havde svigtet 
dem; thi der var Intet, absolut Intet, imellem 
os, som kunde give dem Anledning til at 
sige eller tro dette. 


Med Hensyn til »Tilfældet har Ret« af 
Goldoni (Side 273), da blev »Mynheer Philips« 
Rolle tildelt Mantzius, som spillede den ganske 
fortræffeligt. Senere (1859) har jeg i Mantzius's 
Fraværelse fra Theatret spillet den 6 Gange i 
November og December Maaned; men un 


fordi man trængte ind paa mig, og kun fordi 
man sagde, at det vilde se ud som Chicane 

mod Fru Heiberg, der ønskede at spille i dette 
Stykke, dersom jeg fastholdt min Vægring. 
Jeg spillede den da, men ikke godt; Rollen laa 
ikke for mig, Mantzius spillede den meget bedre. 

Endelig skriver -Fru Heiberg: (Side 274), 
at min Hustru og jeg vare nødte til at melde 
os syge de sidste 6 Uger af Saisonen 1855— 
56. Man husker, at denne Saison paa Grund 
af Theatrets Ombygning først begyndte den 
23de September og endte den 2ode Juni. — 
Altsaa, vi vare, som Fruen siger, nødte til at 
melde os syge, og hun forudsætter med sæd- 
vanlig fin og kammeratlig Forstaaelse, at vor 
Sygdom var »fingeret«, fordi vi ikke undte 
Heiberg en god Slutning paa hans .sidste 
Saison. — Med Hensyn til denne Sygemeldelse 
forholder det sig saaledes: Efter at jeg havde 
spillet 11- Roller først i Mai Maaned, bleve " 
mine Børn angrebne af Skarlagensfeber;. de 
smittede vor Pige, og endelig blev min Hustru, 
som pleiede sine Børn, ogsaa meget haardt 
angreben. Forholdene i Hjemmet vare for- 
tvivlede; i det ene Værelse laa min Hustru 

dødssyg, opgivet som redningsløs af vor da- 
værende Læge, Professor Ballin, hos hende 
den mindste lille Pige ogsaa meget syg. I 
det andet Værelse laae min flinke, eneste 
Dreng død; han døde den 18de og blev be- 
gravet den 22de Mai 1856. Mon nu Fru 
Heiberg har været uvidende om, hvad der 
var velbekjendt for mine øvrige Kammerater? 

Jeg troer, at Alle, selvfølgelig med Und- 
tagelse af Fru Heiberg, ville kunne forstaae, 
at man under saadanne Forhold ikke kan 
spille Komedie, og at det var den sørgeligste 
Alvor, som hindrede mig deri og ikke en 
utidig Lyst til at drille hendes Mand. 


Hermed har jeg imødegaaet, hvad der af 
Fru Heibergs egne Udtalelser i hendes Bog 
syntes mig at gjøre en Berigtigelse eller Til- 
bagevisning fra min Side absolut nødvendig. 


Der findes imidlertid i samme tredie Bind 
af Bogen (S. 171) under Texten nogle Stjer- 
ner, og dermed følgende Anmærkning af Ud- 


29 


giveren, Hr. Rigsarchivar Jørgensen: »Saa- 
danne Stjerner, naar de kommer ud i Bøger, 
betyder de ikke meget godt. Her give de 
tilkiende en Deéfect udi Historien«. Peder 
Paars "IST: 

Efter at jeg havde læst det nævnte Bind 


af Fru Heibergs Bog igjennem, og efter at 


jeg havde bestemt mig til at imødegaae hen- 
des Angreb paa min Hustru og mig, tilskrev 
jeg Udgiveren, at jeg ønskede en Offentlig- 
gjørelse af de Fortielser, som de tre Stjerner 
skjulte, og som hans Anmærkning under- 
stregede. Jeg underrettede ham om, at jeg 
agtede at imødegaae forskjellige af hendes 
Meddelelser og anmodede ham om snarlig 
Offentliggjørelse eller snarligt Svar. I et 
vidtløftigt Brev meddelte han mig da, at han 
ikke vilde efterkomme min Anmodning. 
Hvad der paa det paagjældende Sted var ude- 
ladt, indeholdt efter Hr. Archivarens Mening, 
hvad enhver »forstandig« Læser vilde indse, 
ingen Meddelelser eller Paastande, der egnede 
sig til Imødegaaen, men en almindelig Omtale 

af mig som Medlem af det samme Kunstner- 
samfund, hvortil Fru Heiberg ogsaa hørte. 
Hertil føjer hun, efter Hr. Archivaren, en 
Skildring af de personlige Egenskaber hos 
mig, som hun ansaae for mindre rosværdige 
eller vel endog som Skyggesiderne i mit Na- 
turel. Hr. Rigsarchivaren mener, at det vilde 
være »barnagtigt« ikke at vente, at hun skulde 
skrive om mig paa denne Maade efter Brud- 
det med Heiberg. Han ønskede ikke at med- 
tage denne Passus i Bogen, og da han syntes, 
at en simpel Forbigaaelse havde været for 
paafaldende, ja, efter Sammenhængen menings- 
løs, har han i en, som han skriver »spøgende« 
AÅnmærkning antydet, at man i den fore- 
gaaende Ros over mig selvfølgelig maatte 
tage sine Forbehold, og at Sagen derved hen- 
stilledes til Læserens egen Overveielse. Her- 
paa svarede jeg Hr. Rigsarchivaren, at jeg 
ansaa hans »spøgende« Anmærkning' som 
indeholdende en Fornærmelse imod mig, 
samt at jeg agtede at benytte hans Brev, som 


” 

jeg fandt det hensigtsmæssigt. Paa dette har 
jeg intet Svar modtaget. 

Naar jeg har tøvet med at sende disse 
Linier »ud i Verden«, for at bruge en af Fru 
Heibergs Talemaader — og de blive uden 
tvingende Nødvendighed mine sidste i denne 
Sag — da er det, fordi jeg har ventet Angreb 
ogsaa i den sidste Del af hendes Erindringer. 
Der findes imidlertid kun et Par Bagateller, 
som jeg finder det ganske unødvendigt at 
svare paa, og Bogens øvrige Indhold vil finde 
sin Kritik uden mig. - Protester imod Fru 
Heibergs upaalidelige Hukommelse og vrange 
Domme, om de Menneskers Characterer, som 
hun havde faaet noget imod, ere jo allerede 
fremkomne fra forskjellige Sider; jeg skal 
derfor kun endnu tillade mig én - Bemærk- 
ning. Det forekommer mig, at det ikke kan 
andet end vække stor Forundring, at en Sjæl, 
der hviler paa et saa kristeligt og moralsk 
Grundlag som Fru Heibergs, Aaringer igjennem 
kan bevare saa bittre, hadefulde Følelser. 
Endnu mærkeligere er det, at hun ikke, inden 

sin dog sent indtrufne Død, har søgt at rette 
eller mildne de haardeste Beskyldninger mod 
dem, der dog en Gang som Hall vare hendes 
Venner, og mod Nielsen, Wiehe og mig, der 
havde været hendes Kammerater. 

Heiberg siger i »Kjøge Huskors«: »Naar 
man er død, saa skal man forholde sig stille 
og roligt, det er ikke mere end .Pligt og 
Skyldighed«. — Det er min Overbevisning, 
at Fru Heiberg havde sat sig et smukkere 


Eftermæle, dersom hun havde erindret disse 
sin Mands Ord. 


